
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 98 


7 Μαΐου 1998 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘΜ. 107 

Αποστολή και Συγκρότηση του Όπλου της Αεροπορίας 
Στρατού και καθορισμός κάθε άλλης αναγκαίας λε¬ 
πτομέρειας σχετικής με το Όπλο αυτό. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις των άρθρων 1 παράγρ. 2 α’ (2) και 25 πα- 
ράγρ. 9 του Ν. 2439/1996 Ιεραρχία και εξέλιξη των μονί¬ 
μων αξιωματικών των Ενόπλων Δυνάμεων, κλπ. ...” (ΦΕΚ 
Α'219) 

β. Τη γνωμοδότηση του Ανωτάτου Στρατιωτικού Συμ¬ 
βουλίου που διατυπώθηκε στο 11ο Πρακτικό της 4ης/20- 
01 -97 Συνεδρίασης αυτού 

γ. Την υπ' αριθμ. 4,22ης/97 Συνεδρίασης, Εισήγηση του 
Συμβουλίου Αρχηγών Γ ενικών Επιτελείων Ενόπλων Δυνά¬ 
μεων 

δ. Το άρθρο 29Ατου Ν. 1558/85 (ΦΕΚ Α’ 137), το οποίο 
προστέθηκε με το άρθρο 27 του Ν. 2081/92 (ΦΕΚ Α’ 154) 
και τροποποιήθηκε με το άρθρο 1 του Ν. 2469/97 (ΦΕΚ Α' 
38), και το γεγονός ότι από τις διατάξεις της παρούσας 
δεν προκαλείται επιβάρυνση εις βάρος του Κρατικού 
Προϋπολογισμού. 

ε. Την υπ' αριθμ. 153/98 γνωμοδότηση του Συμβουλίου 
της Επικράτειας, μετά από πρόταση του Υπουργού Εθνι¬ 
κής Άμυνας, αποφασίζουμε: 

Άρθρο 1 
Αποστολή 

Αποστολή του Όπλου της Αεροπορίας Στρατού είναι η 
διεξαγωγή επιχειρήσεων μάχης, σε συνεργασία με τα άλ¬ 
λα Όπλα του Στρατού Ξηράς ή και ανεξάρτητα απ' αυτά, 
και η εκτέλεση ποικίλων αποστολών μάχης, υποστήριξης 
μάχης και διοικητικής μέριμνας, ανεξάρτητα ή σε συνερ¬ 
γασία με τους άλλους Κλάδους των Ενόπλων Δυνάμεων. 

Άρθρο 2 
Συγκρότηση 

1. Το Όπλο της Αεροπορίας Στρατού συγκροτείται από: 

α. Τη Διεύθυνση Αεροπορίας Στρατού του Γενικού Επι¬ 
τελείου Στρατού (ΓΕΣ/ΔΑΣ). 

β. Σχηματισμούς, Συγκροτήματα, Μονάδες και Ανεξάρ¬ 
τητες Υπομονάδες Ελικοπτέρων (Ε/Π) και Αεροσκαφών 
(Α/Φ). 


γ. Τη Σχολή Αεροπορίας Στρατού (ΣΑΣ). 

δ. Διοικήσεις ή Διευθύνσεις Αεροπορίας Στρατού σε 
Μείζονες Σχηματισμούς. 

ε. Γ ραφεία Συνδέσμων Αεροπορίας Στρατού σε Σχημα¬ 
τισμούς. 

2. Η λεπτομερής οργάνωση, υπαγωγή και σύνθεση σε 
προσωπικό και υλικότων αναφερομένων στη προηγούμε¬ 
νη παράγραφο. καθορίζονται από τους Πίνακες Οργανώ- 
σεως και Υλικού (ΠΟΥ), οι οποίοι εκδίδονται με μέριμνα 
του Γενικού Επιτελείου Στρατού (ΓΕΣ). 

Άρθρο 3 

Προέλευση νεοεισερχόμενου ιπτάμενου προσωπικού 

1. Το νεοεισερχόμενο στην Αεροπορία Στρατού ιπτάμε¬ 
νο προσωπικό (χειριστές), αποτελείται από Ανθυπολοχα- 
γούς απόφοιτους της Στρατιωτικής Σχολής Ευελπίδων 
(ΣΣΕ) και μόνιμους Λοχίες της κατηγορίας των Διοικητι¬ 
κών, απόφοιτους της Σχολής Μονίμων Υπαξιωματικών 
του Στρατού Ξηράς (ΣΜΥ). Το ως άνω προσωπικό θεω¬ 
ρείται νεοεισερχόμενο κατά το χρονικό διάστημα που με¬ 
σολαβεί από την έξοδο του από τη ΣΣΕ και τη ΣΜΥ μέχρι 
την απονομή πτυχίου χειριστού Α/Φ ή Ε/Π. 

2. Ο αριθμός των νεοεισερχομένων κατ' έτος στην Αε¬ 
ροπορία Στρατού είναι ανάλογος των εκάστοτε υφιστά¬ 
μενων αναγκών και καθορίζεται σύμφωνα με τις διαδικα¬ 
σίες που προβλέπονται για τη κατανομή στα Όπλα και Σώ¬ 
ματα των αποφοιτούντων από τη ΣΣΕ και τη ΣΜΥ. 

3. Η υγειονομική εξέταση των νεοεισερχομένων στην Α¬ 
εροπορία Στρατού Ανθυπολοχαγών και μονίμων Λοχιών, 
πραγματοποιείται μετά την κατανομή τους στο Όπλο της 
Αεροπορίας Στρατού και πριν τη φοίτησή τους στο βασι¬ 
κό τμήμα εκπαιδεύσεως χειριστών Α/Φ ή Ε/Π της ΣΑΣ, 
σύμφωνα με τα κριτήρια και τις διαδικασίες που καθορί¬ 
ζονται από τις εκάστοτε ισχύουσες διατάξεις για τη κρίση 
της σωματικής ικανότητας των στελεχών των Ενόπλων 
Δυνάμεων. 

4. Στη περίπτωση που νεοεισερχόμενος στην Αεροπο¬ 
ρία Στρατού κριθεί υγειονομικά ακατάλληλος για το ιπτά¬ 
μενο προσωπικό του "Οπλου αυτού, σύμφωνα με τις εκά¬ 
στοτε ισχύουσες διατάξεις για τη κρίση της σωματικής ικα¬ 
νότητας των στελεχών των Ενόπλων Δυνάμεων, ή πτητικά 
ακατάλληλος, πριν την αποφοίτησή του από τη ΣΑΣ, κατά 
τα ειδικότερα καθοριζόμενα στην παράγραφο 1 του άρ- 

θρου 10 του παρόντος, μετατάσσεται στο Όπλο του Πεζι¬ 
κού. Η μετάταξη συντελείται με την έκδοση Προεδρικού 
Διατάγματος που προκαλείται από τον Υπουργό Εθνικής 
Άμυνας. 

5. Οι διατάξεις του παρόντος άρθρου εφαρμόζονται α¬ 
πό το έτος 1998, κατά το οποίο εξέρχονται από τις παρα¬ 
γωγικές Σχολές οι πρώτοι Ανθυπολοχαγοί και μόνιμοι Λο- 
χίες του Όπλου της Αεροπορίας Στρατού. 

Αρθρο 4 

Αρχική Στελέχωση 

1. Η αρχική στελέχωση του Όπλου της Αεροπορίας 
Στρατού, θα γίνει από προσωπικό των παρακάτω κατηγο¬ 
ριών : 

α. Μόνιμους αξιωματικούς, ανθυπασπιστές και μόνι¬ 
μους υπαξιωματικούς, όλων των Όπλων και Σωμάτων, οι 
οποίοι έχουν εκπαιδευθεί ως χειριστές Α/Φ ή Ε/Π στη ΣΑΣ 
και είναι κάτοχοι πτυχίου σε ισχύ. 

β. Αξιωματικούς Ειδικής Μονιμότητας του Ν. 324/76 
(ΦΕΚ Α' 127), οι οποίοι υπηρετούν ήδη στην Αεροπορία 
Στρατού. 

γ. Μόνιμους αξιωματικούς, ανθυπασπιστές και μόνι¬ 
μους υπαξιωματικούς όλων των Όπλων και Σωμάτων, 
πλην του Τεχνικού, οι οποίοι έχουν εκπαιδευθεί ως τεχνι¬ 
κοί Α/Φ ή Ε/Π. 

2. Το προσωπικό της υποπαραγράφου 1 ατού παρόντος 
άρθρου, θα μεταταγεί στο Όπλο της Αεροπορίας Στρα¬ 
τού αφού επιλεγεί σύμφωνα με τα κριτήρια και τις διαδι¬ 
κασίες που καθορίζονται στο άρθρο 5 του παρόντος. 

3. Για τους ήδη υπηρετούντες αξιωματικούς Ειδικής 
Μονιμότητας, συντάσσεται πίνακας, χωρίς τήρηση της 
διαδικασίας επιλογήςτου επομένου άρθρου, ο οποίος κυ¬ 
ρώνεται από τον Υπουργό Εθνικής Άμυνας. Η μετάταξη 
στο Όπλο της Αεροπορίας Στρατού συντελείται με την έκ¬ 
δοση Προεδρικού Διατάγματος που προκαλείται από τον 
Υπουργό Εθνικής Άμυνας εντός τριάντα ημερών από τη 
κύρωση του πίνακα. Μετατασσόμενοι στο νέο Όπλο οι α¬ 
ξιωματικοί Ειδικής Μονιμότητας συνεχίζουν να διέπονται 
από τις διατάξεις του Ν. 324/76 (ΦΕΚΑ' 127). 

4. Το προσωπικό της υποπαραγράφου Ιγτου παρόντος 
άρθρου θα συνεχίσει να υπηρετεί στην Αεροπορία Στρα¬ 
τού όπως μέχρι τώρα, χωρίς να μεταταγεί. 

5. Σε περίπτωση αδυναμίας συμπληρώσεως του απαι- 
τούμενου προς μετάταξη προσωπικού, ή υπάρξεως αυ¬ 
ξημένων μελλοντικών απαιτήσεων, επιπλέον των αναφε- 
ρομένων στην παράγραφο 2 του παρόντος άρθρου δύνα- 
ται να αποδίδεται στην Αεροπορία Στρατού και αριθμός 
μόνιμων αξιωματικών χειριστών Α/Φ ή Ε/Π από όλα τα Ό¬ 
πλα ή Σώματα, για όσο χρονικό διάστημά κρίνεται ανα¬ 
γκαία η παραμονή τους σε θέσεις του Όπλου της Αερο¬ 
πορίας Στρατού, χωρίς να απαιτείται μετάταξη κατά τους 
ισχύοντες κανονισμούς. 

Αρθρο 5 

Διαδικασία και κριτήρια μετάταξης στο Όπλο 
της Αεροπορίας Στρατού των εκπαιδευθέντων χειριστών 
αεροσκαφών ή ελικοπτέρων (αξιωματικών - 
ανθυπασπιστών - μονίμων υπαξιωματικών) 

1. Το ΓΕΣ συγκροτεί επιτροπή για την επιλογή των α¬ 
ξιωματικών, ανθυπασπιστών και μονίμων υπαξιωματικών 
οι οποίοι έχουν εκπαιδευθεί ως χειριστές Α/Φ ή Ε/Π στη 
ΣΑΣ, είναι κάτοχοι πτυχίου σε ισχύ και επιθυμούν να με- 


ταταγούν στην Αεροπορία Στρατού, αποτελούμενη απο: 
α. Τον ΑΎπαρχηγότου ΓΕΣ, ως πρόεδρο, και 
β. Τους Διευθυντές των Α' και Β' Κλάδων του ΓΕΣ, τους 
Διευθυντές των 

Διευθύνσεων Αεροπορίας Στρατού και Οργανώσεως 
του ΓΕΣ, τονΔιευθυντή του 1ου Επιτελικού Γραφείουτου 
ΓΕΣ και έναν επιτελή του Γ ραφείου αυτού, ως μέλη. 

2. Καθήκοντα Εισηγητού της επιτροπής ασκεί ο επιτε¬ 
λής του 1ου Επιτελικού Γραφείουτου ΓΕΣ. 

3. Στο πρόεδρο της επιτροπής παραδίδονται τα παρα¬ 
κάτω στοιχεία: 

α. Υπηρεσιακές αναφορές των επιθυμούντων μετάταξη 
στην Αεροπορία Στρατού, με τις οποίες δηλώνεται η επι¬ 
θυμία τους για μετάταξη στο Όπλο αυτό. 

β. Δελτία Μεταβολών και Περιληπτικά Σημειώματα των 
προς επιλογή στελεχών, καθώς και δελτίο ετήσιας υγειο¬ 
νομικής εξέτασης ιπταμένου, το οποίο πρέπει να είναι σε 
ισχύ κατά το χρόνο που θα γίνει η επιλογή. 

γ. Πίνακας στον οποίο φαίνονται τα αεροπορικά μέσα 
στα οποία έχει εκπαιδευθεί κάθε υποψήφιος και ο αριθ¬ 
μός των ωρών πτήσεως που έχει συμπληρώσει σε κάθε α¬ 
εροπορικό μέσο, κυρωμένος από τη Διεύθυνση Αεροπο¬ 
ρίας Στρατού (ΔΑΣ). 

δ. Πίνακας στον οποίο φαίνονται οι επιδόσεις των υπο¬ 
ψηφίων στα Σχολεία Ανθυπολοχαγών, Διοικητών Υπομο- 
νάδων και Διοικητών Μονάδων, στο Τμήμα Αρχικής Εκ¬ 
παίδευσης της ΣΑΣ και στην Ανωτάτη Σχολή Πολέμου, κα¬ 
θώς και η σειρά επιτυχίας τους σ' αυτά, κυρωμένος από 
τη Διεύθυνση Εκπαίδευσης του ΓΕΣ. 

ε. Αριθμητικός πίνακας, κυρωμένος από τη Διεύθυνση 
Οργανώσεως του ΓΕΣ, στον οποίο φαίνονται κατά βαθμό 
οι ανάγκες που πρέπει να καλυφθούν. 

4. Με απόφαση του Αρχηγού του ΓΕΣ καθορίζονται οι 
λεπτομέρειες της διαδικασίας βαθμολόγησης των παρα¬ 
κάτω κριτηρίων, προκειμένου η επιτροπή να αξιολογήσει 
τους αναφερόμενους στην υποπαράγραφο Ια του άρ¬ 
θρου 4 του παρόντος: 

α. Αεροπορικά μέσα στα οποία είναι εκπαιδευμένος ο 
κάθε υποψήφιος. 

β. Πτητική εμπειρία (ώρες πτήσεως συνολικά). 
γ. Βαθμολογία στα Σχολεία και τις Σχολές της υποπα- 
ραγράφου 3δ του παρόντος άρθρου, 
δ. Ποινές και λοιπά δυσμενή στοιχεία, 
ε. Γενική εικόνα που παρουσιάζει ο κρινόμενος μέσα α¬ 
πό τα στοιχεία που τηρούνται στον ατομικό του φάκελο. 

5. Η επιτροπή, με βάση τα στοιχεία των παραγράφων 3 
και 4 του παρόντος άρθρου, αξιολογεί τους υποψηφίους 
και καταρτίζει πίνακες στους οποίους φαίνονται: 

α. Οι κρινόμενοι ως κατάλληλοιγια μετάταξη, κατά βαθ¬ 
μό και κατά σειρά αξιολόγησης. 

β. Οι κρινόμενοι ως μη κατάλληλοι για μετάταξη και η 
πλήρης αιτιολόγηση των λόγων της ακαταλληλότητάς 
τους. 

6. Επί των παραπάνω πινάκων γνωματεύει το Ανώτατο 
Στρατιωτικό Συμβούλιο (ΑΣΣ) και συντάσσεται ο τελικός 
πίνακας του προς μετάταξη προσωπικού, ο οποίος υπο¬ 
βάλλεται στον Υπουργό Εθνικής Αμυνας για κύρωση. Η 
μετάταξη στο Όπλο της Αεροπορίας Στρατού συντελείται 
με την έκδοση Προεδρικό ύ Διατάγματος που π ροκαλείται 

από τον Υπουργό Εθνικής Άμυνας εντός τριάντα ημερών 
από τη κύρωση του πίνακα. 

Άρθρο 6 

Εξέλιξη 

1. Οι ιπτάμενοι αξιωματικοί προελεύσεως ΣΣΕ και ΣΜΥ, 
εξελίσσονται σύμφωνα με τα καθοριζόμενα στις διατά¬ 
ξεις του Ν. 2439/96. Την ίδια ακριβώς εξέλιξη έχουντόσο 
οι εκ των Όπλων όσο και οι εκ των Σωμάτων μετατασσό¬ 
μενοι στο Όπλο της Αεροπορίας Στρατού. 

2. Όσοι από τους παραπάνω χάσουν την πτητική τους 
ικανότητα και μεταφερθαύν σε μία από τις Ειδικές Κατα¬ 
στάσεις που προβλέπονται από τις διατάξεις περί κατα¬ 
στάσεων των αξιωματικών των Ενόπλων Δυνάμεων (Ε¬ 
λαφρά Υπηρεσία, Υπηρεσία Γραφείου), εξελίσσονται 
σύμφωνα με τα καθοριζόμενα στις σχετικές διατάξεις 
του Ν. 2439/96. 

3. Για την εξέλιξη των ανθυπασπιστών και μονίμων υπα- 
ξιωματικών, εφαρμόζονται οι σχετικές διατάξεις περί ιε¬ 
ραρχίας και προαγωγώντων ανθυπασπιστών και μονίμων 
υπαξιωματικών, σε συνδυασμό με τις διατάξεις του άρ¬ 
θρου 6 του Ν. 2109/92 (ΦΕΚ Α’ 205), για όσους από αυ¬ 
τούς χάσουν την πτητική τους ικανότητα και μεταφερ¬ 
θούν σε μία από τις Ειδικές Καταστάσεις της παραγρά¬ 
φου 2του παρόντος άρθρου. 

Άρθρο 7 
Αρχαιότητα 

1. Οι μετατασσόμενοι αξιωματικοί Όπλων εντάσσονται 
στο προσωπικό της Αεροπορίας Στρατού κατά βαθμό και 
κατά τη γενική μεταξύ τους σειρά αρχαιότητας, την οποία 
είχαν πριν τη μετάταξή τους. Οι εκ των Σωμάτων μετα¬ 
τασσόμενοι, διατηρούν τη μεταξύ τους αρχαιότητα και ε¬ 
ντάσσονται στην Αεροπορία Στρατού στην επετηρίδατων 
Όπλων του Στρατού Ξηράς μετά τον τελευταίο ομοιό- 
βαθμό τους αξιωματικό Όπλων που προήχθη στον βαθμό 
αυτό κατά το ίδιο ημερολογιακό έτος. 

2. Για τον καθορισμό της αρχαιότητας και την ένταξη 
των μετατασσομένων ανθυπασπιστών και μονίμων υπα- 
ξιωματικών στην επετηρίδα των Όπλων, ανεξαρτήτως 
του Όπλου ή Σώματος από το οποίο προέρχονται, θα ε- 
φαρμασθεί η διαδικασία που καθορίζεται από την παρά¬ 
γραφο 8 του άρθρου 4 του ΝΔ 445/74 (ΦΕΚ Α’ 160). 

3. Οι περί αρχαιότητας διατάξεις της εκάστοτε ισχύου- 
σας νομοθεσίας περί ιεραρχίας και εξέλιξης των μονίμων 
αξιωματικών των Ενόπλων Δυνάμεων καθώς και περί ιε¬ 
ραρχίας και προαγωγών των ανθυπασπιστών και μονίμων 
υπαξιωματικών των Ενόπλων Δυνάμεων, ισχύουν και για 
το προσωπικό της Αεροπορίας Στρατού, είτε αυτό προ¬ 
έρχεται από μετάταξη, είτε απευθείας από τις παραγωγι¬ 
κές σχολές αξιωματικών και μονίμων υπαξιωματικών. 

Άρθρο 8 

Φοίτηση σε Σχολεία 

1. Οι νεοεισερχόμενοι Ανθυπολοχαγοί και μόνιμοι Λο- 
χίες, άρθρο 3παράγραφος 1 εδάφ. β,παρακαλουθούντα 
Σχολεία της Σχολής Πεζικού στα οποία φοιτούν και οι Αν- 
θυπολοχαγοί και μόνιμοι Λοχίες Πεζικού της ίδιας με αυ¬ 
τούς τάξης. 

2. Μέχρι να οργανωθούν και λειτουργήσουν αντίστοιχα 
Σχολεία στη ΣΑΣ : 

α. Το προερχόμενο από μετάταξη προσωπικό παρακο¬ 
λουθεί τα προβλεπόμενα για το βαθμό του Σχολεία και 
Σχολές του Όπλου ή Σώματος από το οποίο μετετάγη. 


β. Το προσωπικό της παραγράφου 1 του παρόντος άρ¬ 
θρου, μετά την απονομή πτυχίου χειριστού Α/Φ ή Ε/Π, πα- 
ρακολουθεί τα προβλεπόμενα για το βαθμό του Σχολεία 
της Σχολής Πεζικού. 

3. Πέραν των σχολείων των παρ. 1 και 2 του παρόντος 
άρθρου, οι αξιωματικοί της ΑΣ φοιτούν και στα σχολεία 
που καθορίζονται κάθε φορά ως υποχρεωτικά με το ΠΔ 
του οποίου η έκδοση πραβλέπεται από το άρθρο 7 του Ν 
2439/96 (ΦΕΚ Α' 219), 

4. Γιατους αξιωματικούς της ΑΣ η φοίτηση στα σχολεία 
τωνπαρ. 1 έως 3 αποτελεί τυπικό προσόν κρίσης για προ¬ 
αγωγή, ενώ η επιτυχής φοίτηση αποτελεί ουσιαστικό 
προσόν που εκτιμάται από τα συμβούλια κρίσεων. Η κλί¬ 
μακα βαθμολογίας είναι αυτή που καθορίζεται στην παρ. 
2 του άρθρου 7του Ν. 2439/96 (ΦΕΚ Α'219). 

5. Οι αξιωματικοί της ΑΣ που αποφοιτούν από Σχολές ε¬ 
ξωτερικού ισότιμες με τα σχολεία που καθορίζονται στις 
διατάξειςτου άρθρου αυτού, αποκτούντα ίδια προσόντα 

Αρθρο 9 

Χρόνος Διοικήσεως 

1. Οι ιπτάμενοι αξιωματικοί, ανθυπασπιστές και μόνιμοι 
υπαξιωματικοί, συμπληρώνουν τον προβλεπόμενο για το 
βαθμό τους χρόνο διοικήσεως σε θέσεις που προβλέπο- 
νται από τους ΠΟΥτου ΓΕΣ. 

2.0 απαιτούμενος για τους αξιοκρατικούς σε κάθε βαθ¬ 
μό ελάχιστος χρόνος διοίκησης ως προσόν για προαγω¬ 
γή, είναι ο ακόλουθος : 

α. Ανθυπολοχαγός : Ένα (1) έτος σε οποιαδήποτε Μο¬ 
νάδα Αεροπορίας Στρατού, ως χειριστής Α/Φ ή Ε/Π 

β,Υπολοχαγός: 

(1) Δύο (2) έτη σε Μονάδες Επιθετικών Ε/Π ως χειρι¬ 
στής τέτοιων Ε/Π ή 

(2) Δύο (2) έτη στον κατεχόμενο βαθμό ως χειριστής 
Α/Φ ή Ε/Π σε Μονάδες Αεροπορίας Στρατού ή ως εκπαι¬ 
δευτής πτήσεων στη ΣΑΣ και εφ’ όσον έχει συμπληρώσει 
τέσσερα (4) συνολικά έτη από τότε που ονομάστηκε α¬ 
ξιωματικός σε οποιαδήποτε Μονάδα Αεροπορίας Στοα- 
τού και στη ΣΑΣ. 

V. Λοχαγός: 

(1) Ένα (1) έτος ως Διοικητής Λόχου Διοικήσεως της 
ΣΑΣ ή οποιοσδήποτε άλλης Μονάδας Αεροπορίας Στοα- 
τούή 

(2) Δύο (2) έτη στον κατεχόμενο βαθμό ή πέντε (5) έτη 
συνολικά από τότε που ονομάστηκε αξιωματικός, σε Μο¬ 
νάδες επιθετικών Ε/Π, ως χειριστής τέτοιων Ε/Π ή 

(3) Τρία (3) έτη στον κατεχόμενο βαθμό σε Μονάδες 
Ε/Π Μέσης Μεταφορικής Ικανότητας, ως χειριστής τέτοι¬ 
ων Ε/Π ή οκτώ (8) έτη συνολικά απότότεπου ονομάστηκε 
αξιωματικός σε οποιαδήποτε άλλη Μονάδα Αεροπορίας 
Στρατού και στη ΣΑΣ. 

δ.Ταγματάρχης: 

(1) Ένα (1) έτος ως υποδιοικητής οποιοσδήποτε Μονά¬ 
δας Αεροπορίας Στρατού ή 

(2) Ένα (1) έτος ως διοικητής Λόχου Α/Φ ή Ε/Π, ανε¬ 
ξάρτητου ή εντεταγμένου ή δέΚα (10) έτη συνολικά από 
τότε που ονομάστηκε αξιωματικός σε Μονάδες Αεροπο¬ 
ρίας Στρατού και στη ΣΑΣ ή 

(3) Ένα (1) έτος στον κατεχόμενο βαθμό ή επτά (7) έτη 
συνολικά, από τότε που ονομάστηκε αξιωματικός, σε Μο¬ 
νάδες επιθετικών Ε/Π, ως χειριστής τέτοιων Ε/Π ή 

(4) Δύο (2) έτη στον κατεχόμενο βαθμό ή έξι (6) έτη συ¬ 
νολικά από τότε που ονομάστηκε αξιωματικός, σε Μονά- 

δες Ε/Π Μέσης Μεταφορικής Ικανότητας, ως χειριστής 
τέτοιων Ε/Π. 

ε. Αντισυνταγματάρχης: 

Ένα (1) έτος στον κατεχόμενο βαθμό ως : 

(1) Διοικητής Μονάδος Αεροπορίας Στρατού ή 

(2) Υποδιοικητής της ΣΑΣ ή Μονάδας Αεροπορίας 
Στρατού ή 

(3) Επιτελής - Σύνδεσμος Αεροπορίας Στρατού σε Σχη¬ 
ματισμό ή Αρχιεκπαιδευτής της ΣΑΣ ή αξιωματικός Γρα¬ 
φείου Τυποποίησης - Αξιολόγησης (ΓΤΑ) ή Επιτελής Γ ρα¬ 
φείου Ασφαλείας Πτήσεων και Εδάφους (ΓΑΠΕ) Σχηματι¬ 
σμού ή Συγκροτήματος Αεροπορίας Στρατού και εφόσον 
έχει συμπληρώσει ένδεκα (11) συνολικά έτη απότότεπου 
ονομάστηκε αξιωματικός, σε Μονάδες Αεροπορίας Στρα¬ 
τού και στη ΣΑΣ. 

στ. Συνταγματάρχης : 

Ένα (1) έτος στον κατεχόμενο βαθμό ως : 

(1) Διοικητής Σχολής ή Συγκροτήματος Αεροπορίας 
Στρατού ή 

(2) Υποδιοικητής ή Επιτελάρχης Σχηματισμού ή 

(3) Επιτελής στη ΔΑΣ και εφ’ όσον έχει συμπληρώσει 
δώδεκα (12) συνολικά έτη από τότε που ονομάστηκε α¬ 
ξιωματικός, σε Μονάδες Αεροπορίας Στρατού και στη 
ΣΑΣ. 

3. Ο απαιτούμενος για τους ανθυπασπιστές και μόνι¬ 
μους υπαξιωματικούς σε κάθε βαθμό ελάχιστος χρόνος 
διοίκησης ως προσόν για προαγωγή, είναι ο ακόλουθος : 

α. Λοχιας : Ένα (1) έτος σε οποιαδήποτε Μονάδα Αερο¬ 
πορίας Στρατού, ως χειριστής Α/Φ ή Ε/Π. 

β. Επιλοχίας - Αρχιλοχίας : Δύο (2) έτη στη ΣΑΣ ή σε Μο¬ 
νάδα ή ανεξάρτητη Υπομονάδα Αεροπορίας Στρατού, ως 
χειριστής Α/Φ ή Ε/Π. 

γ. Ανθυπασπιστής : Τρια (3) έτη στη ΣΑΣ ή σε Μονάδα ή 
ανεξάρτητη Υπομονάδα της Αεροπορίας Στρατού, ως 
χειριστής Α/Φ ή Ε/Π. 

4. Για τους ελεγκτές εναερίου κυκλοφορίας, δεν απαι¬ 
τείται η συμπλήρωση χρόνου διοικήσεως. 

5. Οι θέσεις διοίκησης που αναφέρονται στο παρόν άρ¬ 
θρο καθορίζονται σύμφωνα μετά προβλεπόμενα στις δια¬ 
τάξεις του άρθρου 6 του Ν. 2439/96 και του άρθρου 14 
του ΝΔ 445/74. Τ ο αυτό ισχύει και για τον καθορισμό και 
άλλων θέσεων, εάν οι θέσεις του προηγουμένου εδαφίου 
δεν επαρκούν για την δοκιμασία σ' αυτές του προσιοπι- 
κού. 

6. Όσοι μεταταγούν στην Αεροπορία Στρατού θα κρι- 
θούν για προαγωγή στον επόμενο βαθμό από αυτόν που 
κατέχουν κατάτο χρόνο μετάταξης, με βάση τα περί χρό¬ 
νου διοικήσεως καθοριζόμενα στο παρόν άρθρο, σε συν¬ 
δυασμό με την παράγραφο 9 του άρθρου 6 του Ν. 
2439/96. Η διάταξη του προηγουμένου εδαφίου εφαρμό¬ 
ζεται αναλόγως και για τους Ανθυπασπιστές και μονίμους 
υπαξιωματικούς. 

Αρθρο 10 

Μετάταξη για Λόγους Υγείας ή Πτητικής Ανεπάρκειας 

1. Οι Ανθυπολοχαγοί και οι μόνιμοι Λοχίες οι οποίοι κα¬ 
τά τη διάρκεια της εκπαίδευσής τους στο Τμήμα Αρχικής 
Εκπαίδευσης Χειριστών Α/Φ ή Ε/Π της ΣΑΣ και πριν από 
την αποφοίτησή τους, κρίνονται πτητικά ακατάλληλοι για 
λόγους υγείας, σύμφωνα με τις εκάστοτε ισχύουσες δια¬ 
τάξεις για την κρίση της σωματικής ικανότητας των στε- 
λεχώντων Ενόπλων Δυνάμεων, ή πτητικά ανεπαρκείς, κα¬ 
τά τα προβλεπόμενα στο άρθρο 11 του παρόντος σε συν¬ 


δυασμό και με τις σχετικές προβλέψεις του Οργανισμού 
Λειτουργίας της ΣΑΣ, μετατάσσονται στο Οπλο του Πεζι¬ 
κού. 

2 Οι αποφοιτήσαντες από τη ΣΑΣ, κάτοχοι πτυχίου χει- 
ριστού Α/Φ ή Ε/Π, όταν κριθούν πτητικέ) ακατάλληλοι για 
λόγους υγείας, σύμφωνα με τις εκάστοτε ισχύουσες δια¬ 
τάξεις για την κρίση της σωματικής ικανότητας των στε- 
λεχωντων Ενόπλων Δυνάμεων, ή πτητικά ανεπαρκείς, για 
τους λόγους που αναφέρονται στην υποπαράγραφο 3α 
του άρθρου 13 του ΝΔ 1400/73 ή κατά τα προβλεπόμενα 
στο άρθρο 11 του παρόντος, παραπέμπονται στο ΑΣΣ το 
οποίο: 

α . Λαμβάνοντας υπόψη τις υφιστάμενες ανάγκες, τον 
συνολικό χρόνο υπηρεσίας του αξιωματικού ή υπαξιωμα- 
τικού στην Αεροπορία Στρατού καθώς και την επιθυμία 
του να μεταταγεί ή όχι από το Όπλο αυτό, αποφαίνεται ε¬ 
άν αυτόςπου κρίθηκεπτητικάακατάλληλοςγιαλόγους υ¬ 
γείας, ικανός όμως για την Ενεργό Υπηρεσία: 

(1) Θα μεταταγεί στο Όπλοτου Πεζικού, εφόσον ανήκει 
στο μη προερχόμενο από μετάταξη προσωπικό ή στο Ό¬ 
πλο ή Σώμα στο οποίο ανήκε πριν μεταταγεί στην Αερο¬ 
πορία Στρατού ή 

(2) Θα συνεχίσει να υπηρετεί στην Αεροπορία Στρατού 
εκτελώντας υπηρεσία σε θέσεις και καθήκοντα μη ιπτα¬ 
μένου προσωπικού. Στους αξιωματικούς της κατηγορίας 
αυτής δύναται να ανατεθεί διοίκηση επιχειρησιακής Μο¬ 
νάδος, ανεξάρτητης ή μη Υπομονάδος, πλην Μονάδος ή 
Υπομονάδος Αεροσκαφών (Α/Φ) ή Ελικοπτέρων (Ε/Π), α¬ 
ναλόγως των ειδικών γνώσεων ή των προσόντων τους. 

β. Ενεργεί σύμφωνα μετά καθοριζόμενα στις διατάξεις 
περί Καταστάσεων των στελεχών των Ενόπλων Δυνάμε¬ 
ων, για όσους κρίνονται πτητικά ακατάλληλοι για λογους 
υγείας, πλην όμως ικανοί για την Υπηρεσία Γ ραφείου ή 
την Ελαφρά Υπηρεσία. 

3. Η μετάταξη συντελείται με την έκδοση Προεδρικού 
Διατάγματος που προκαλείται από τον Υπουργό Εθνικής 
Άμυνας. 

4. Οι κρινόμενοι πτητικά ακατάλληλοι αλλά ικανοί για 
την Ενεργό Υπηρεσία, παραμένουν εντεταγμένοι στις ε¬ 
πετηρίδες τους, χωρίς να χάνουν την σειρά αρχαιότητάς 
τους, ασχέτως αν θα συνεχίσουν ή όχι να υπηρετούν στην 
Αεροπορία Στρατού. 

5. Για την εξέλιξη των μεταφερομένων στην Κατάσταση 
Ελαφράς Υπηρεσίας ή Υπηρεσίας Γ ραφείου, εφαρμόζο¬ 
νται οι σχετικές διατάξεις της νομοθεσίας περί Καταστά¬ 
σεων καθώς και περί Ιεραρχίας και Εξελίξεως των στελε¬ 
χών των Ενόπλων Δυνάμεων. 

Άρθρο 11 

Πτητική Ανεπάρκεια - Μειωμένη Πτητική Έφεση και 
Πειθαρχικότητα κατά τις Πτήσεις 

1. Ιπτάμενος αξιωματικός, ανθυπασπιστής ή μόνιμος υ- 
παξιωματικός, χειριστής ή τεχνικός, ανεξαρτήτως βαθ¬ 
μού, τίθεται υπό κρίση πτητικής καταλληλότητας λόγω 
μειωμένης πτητικής ικανότητας ή μειωμένης πτητικής έ¬ 
φεσης και πειθαρχικότητας κατά τις πτήσεις, στις παρα¬ 
κάτω περιπτώσεις: 

α. Όταν χειρίζεται το Α/Φ ή Ε/Π ή εκτελεί τις προβλεπό- 
μενες διαδικασίες στο έδαφος ή στον αέρα, με τρόπο που 
θέτει σε κίνδυνο την ασφαλή και επιτυχή εκτέλεση της 
πτήσης. 

β. Όταν κατά τη διάρκεια της εκπαίδευσης, ανεξάρτητα 
από το στάδιο στο οποίο βρίσκεται αυτή, η σημειούμενη 

εξέλιξη και απόδοσή του γενικά, δεν είναι ανάλογη της εκ¬ 
παίδευσης που έχει υποστεί και των ωρών πτήσης που συ¬ 
μπληρώθηκαν απ' αυτόν. 

γ. Όταν αποτύχει σε δύο συνεχείς αξιολογήσεις ή εξε¬ 
τάσεις αέρος. 

δ. Όταν αποτύχει σε δύο συνεχείς αξιολογήσεις ή εξε¬ 
τάσεις εδάφους επί επαγγελματικών θεμάτων, που διε- 
νεργούνται από τη ΣΑΣ ή τη Μονάδα ή το Σχηματισμό Αε¬ 
ροπορίας Στρατού. 

ε. Όταν αποτύχει σε δύο συνεχείς αξιολογήσεις ή εξε¬ 
τάσεις εδάφους επί επαγγελματικών θεμάτων, που διε- 
νεργούνται από τη ΔΑΣ. 

στ. Όταν χαρακτηρισθεί ότι έχει μειωμένη πτητική έφε¬ 
ση σε δύο (2) συνεχή ή τρία (3) συνολικά πτητικά εξάμη¬ 
να. Κατά την κρίση της πτητικής έφεσης λαμβάνονται υ¬ 
πόψη οι ώρες πτήσης που συμπληρώνει, σε συνάρτηση 
και με τα πέραν των πτήσεων καθήκοντά του, καθώς και η 
προθυμία του για πτήσεις τόσο υπό φυσιολογικές συνθή¬ 
κες, όσο και υπό ειδικές συνθήκες, δηλαδή νυκτερινές 
πτήσεις, πτήσεις πάνω από θάλασσα, πτήσεις μόνος (εο- 
Ιο) σε Αεροσκάφη (Α/Φ) ή Ελικόπτερα (Ε/Π) που ίπτανται 
με ένα (1) χειριστή ως απαραίτητο μέλος πληρώματος, 
πτήσεις με χρήση διόπτρων νυκτερινής όρασης. 

ζ. Όταν παρουσιάζει απειθαρχία κατά τις πτήσεις, από 
την οποία τέθηκε σε κίνδυνο η ασφάλεια προσωπικού ή υ¬ 
λικού ή παρακωλύθηκε η ομαλή διεξαγωγή των πτήσεων 
και της εκπαίδευσης ή ματαιώθηκε κατ' επανάληψη η ε¬ 
κτέλεση ανατεθείσας αποστολής. 

η. Ότα ν παρ α βαίνει το υς κανό νες και δ ιαταγές πτήσεων 
ή τις ειδικές διαταγές για την εκτέλεση συγκεκριμένης 
πτήσης ή αρνείται κατ’ εξακολούθηση να εκτελέσει συ¬ 
γκεκριμένη πτήση, χωρίς επαρκή αιτιολόγηση ή εκφράζει 
απαρέσκεια για πτήση με συγκεκριμένο τύπο Α/Φ ή Ε/Π ή 
εμφανίζει γενική απαρέσκεια για τις πτήσεις. 

θ. Όταν προσέρχεται για πτήση μετά από χρήση οινο¬ 
πνευματωδών ποτών ή ταξικών ουσιών. Η χρήση αυτή 
διαπιστώνεται από τον Διοικητή ή Υποδιοικητή της Μονά¬ 
δας και βεβαιώνεται υπό ιατρού της Υπηρεσίας. 

ι. Αν οι επιδόσεις του γενικά στον εξομοιωτή πτήσεων 
δεν είναι ανάλογες της εκπαίδευσης που έχει υποστεί και 
των ωρών πτήσης που έχουν συμπληρωθεί. 

ια. Όταν ως μέλος πληρώματος Α/Φ ή Ε/Π εμπλακεί σε 
αεροπορικό ατύχημα που προξενήθηκε από υπαιτιότητά 
του, αποκλειστική ή συντρέχουσα. Για την απόδειξη της 
υπαιτιότητας διενεργείται "Ενορκη Διοικητική Εξέταση 
σύμφωνα με τις ισχύουσες διατάξεις. 

2. Κατά τις περιπτώσεις των υποπαραγράφωνα, β και ία 
της παραγράφου 1 του παρόντος άρθρου, ακολουθείται 
η παρακάτω διαδικασία: 

α. Διακόπτονται οι πτήσεις του χειριστού ή του ιπταμένου 
τεχνικού με απόφαση του Διοικητού της Μονάδας, η οποία 
κσταχωρείται στην Ημερήσια Διαταγή της Μονάδας, 
β. Ο χειριστής ή ο ιπτάμενος τεχνικός εξετάζεται σε γε¬ 
νική πτήση και πτήση με όργανα από το Διοικητή της Μο¬ 
νάδας, εφ’ όσον αυτός είναι κάτοχος πτυχίου εκπαιδευ- 
τού πτήσεων κατηγορίας Β’ ή από άλλο κατάλληλο εκπαι¬ 
δευτή πτήσεων οριζόμενο με την Ημερήσια Διαταγή της 
Μονάδας ή από διμελή επιτροπή που συγκροτείται με δια¬ 
ταγή του Σχηματισμού στον οποίο υπάγεται η Μονάδα 
του κρινομένου. Τα μέλη της επιτροπής αυτής πρέπει: 

(1) Να είναι σε βαθμό ανώτεροι ή αν αυτό δεν είναι εφι 
κτό, αρχαιότεροι του εξεταζομένου, κάτοχοι πτυχίου εκ- 
παιδευτού πτήσεων κατηγορίας Β'. 


(2) Να προέρχονται, το μεν ένα μέλος από τη Μονάδα 
του εξεταζομένου, το δε άλλο απότη ΣΑΣ ή από οποιαδή¬ 
ποτε άλλη Μονάδα Αεροπορίας Στρατού. 

γ. Μετά την ολοκλήρωση της εξετάσεως, συντάσσεται 
έκθεση, η οποία υποβάλλεται ιεραρχικά στη ΔΑΣ και εφό¬ 
σον ο εξετασθείς έχει κριθεί επιτυχών, επαναδιατίθεται 
για πτήσεις με διαταγή της ΔΑΣ. 

δ. Αν αυτός που εξετάστηκε κριθεί αποτυχών, έστω και 
απόεναντων αναφερομένων στην υποπαράγραφα 2βτου 
παρόντος άρθρου, επανεξετάζεται σε πτήση απότριμελή 
επιτροπή που ορίζεται από τη ΔΑΣ κατά τα οριζόμενα 
στον οικείο κανονισμό και της οποίας τα μέλη είναι ανώ¬ 
τεροι η αρχαιότεροι του εξεταζομένου. 

ε. Η έκθεση εξετάσεως της τριμελούς επιτροπής υπο¬ 
βάλλεται στην ΔΑΣ και εφόσον ο εξεταζόμενος έχει κριθεί 
ομόφωνα ότι πέτυχε στις εξετάσεις, με διαταγή της ΔΑΣ 
διατίθεται για πτήσεις. Εάν κριθεί αποτυχών από ένα ή πε¬ 
ρισσότερα μέλη της επιτροπής, η υπόθεση παραπέμπε- 
ται στο ΑΣΣ κατά τα οριζόμενα στον οικείο κανονισμό το 
οποίο αποφαίνεται για την πτητική καταλληλότητα του ε- 
ξετασθέντος. 

3. Κατά την περίπτωση της υποπαραγράφου Ιγτσυ πα¬ 
ρόντος άρθρου, ακολουθείται η παρακάτω διαδικασία : 

α. Αν ο εξετασθείς απέτυχε σε αξιολογήσεις ή εξετά¬ 
σεις αέρα που έγιναν από εντεταλμένους εξεταστές μέ- 
χρις επιπέδου Σχηματισμού, ακολουθείται η διαδικασία 
των υποπαραγράφων α, β και γ της παραγράφου 2 του 
παρόντος άρθρου. 

β. Ανο εξετασθείς απέτυχε σε αξιολογήσεις ή εξετάσεις 
αέρα που έγιναν από εντεταλμένους εξεταστές της ΔΑΣ 
ακολουθείται η διαδικασία που περιγράφεται στις υποπα- 
ραγράφους δ και ε της παραγράφου 2 του παρόντος άρ¬ 
θρου. 

4. Αν ο υπό κρίση πτητικής καταλληλότητας χειριστής 
Α/Φ ή Ε/Π, πριναπό οποιαδήποτε εξέταση στηνπτήση απ' 
αυτές που καθορίζονται στις παραγράφους 2 και 3 του 
παρόντος άρθρου, απέχει από τις πτήσεις πάνω από δέ¬ 
κα ημέρες, τότε ορίζεται από τη Μονάδα στην οποία ανή¬ 
κει η εκτέλεση αριθμού ωρών πτήσης ανάλονου του χρό¬ 
νου αποχής, κατά τις οποίες του παρέχεται από έμπειρο 
εκπαιδευτή εκπαίδευση στον τόπο του αεροπορικού μέ¬ 
σου επί του οποίου θα ακολουθήσει η εξέταση. 

5. Κατά την περίπτωση της υποπαοαγράφου Ιδτουπα- 
ρόντος άρθρου, ακολουθείται η παρακάτω διαδικασία, 
χωρίς να διακοπούν οι πτήσεις του κρινόμενου : 

α. Ο κρινόμενος εξετάζεται γραπτά σε ερωτηματολόγιο 
που συντάσσεται από τη ΣΑΣ ή από το Τμήμα αξιολογή- 
σεως της Μονάδας στην οποία ανήκει. 

β. Αν αποτύχει στην παραπάνω εξέταση, εξετάζεται πε¬ 
ραιτέρω προφορικά και γραπτά σε επαγγελματικά θέμα¬ 
τα, από ειδική τριμελή επιτροπή, συγκροτούμενη από τη 
ΔΑΣ κατά τα οριζόμενα στον οικείο κανονισμό. Ο πρόε¬ 
δρος της επιτροπής αυτής συντάσσει έκθεση απόδοσης 
και την υποβάλλει ιεραρχικά στη ΔΑΣ. 

γ. Σε περίπτωση που ο κρινόμενος αποτύχει και στην ε¬ 
ξέταση ενώπιον της επιτροπής, παραπέμπεται λόγω μει¬ 
ωμένης πτητικής ικανότητας οφειλομένης σε ανεπάρκεια 
επαγγελματικών γνώσεων στο ΑΣΣ. το οποίο και αποφαί- 
νεται για την πτητική του καταλληλότητα κατά τις πάγιες 
διατάξεις. 

6. Κστά την περίπτωση της υποπαραγράφου 1 ε του πα¬ 
ρόντος άρθρου, ο κρινόμενος εξετάζεται γραπτά και προ¬ 
φορικά σε επαγγελματικά θέματα απότριμελή επιτροπή 

κατάλληλων εξεταστών, συγκροτούμενη από το ΓΕΣ και 
ακολουθείται η καθοριζόμενη στις υποπαραγράφαυς β 
και γ της παραγράφου 5 του παρόντος άρθρου διαδικα¬ 
σία. Μέχρις ότου ολοκληρωθούν οι διαδικασίες αυτές, οι 
πτήσεις του κρινόμενου δεν διακόπτονται. 

7. Με σκοπό την προετοιμασία του εξεταζόμενου, πριν 
από οποιαδήποτε εξέταση εδάφους κατά τα καθοριζόμε¬ 
να στις παραγράφους 5 και 6 του παρόντος άρθρου, πρέ¬ 
πει να παρεμβάλλεται χρονικό διάστημα τουλάχιστον ε¬ 
νός (1) μηνός μεταξύ των εξετάσεων. 

8. Κατά την περίπτωση της υποπαραγράφου Ιστ του 
παρόντος άρθρου, ο Αρχηγός του ΓΕΣ διατάσσει την πα¬ 
ραπομπή του έχοντος μειωμένη πτητική έφεση στο ΑΣΣ 
για κρίση της πτητικής του καταλληλότητας το οποίο λαμ¬ 
βάνει υπόψη τα παρακάτω 

α. Ειδική έκθεση η οποία συντάσσεται από το Διοικητή 
της Μονάδας στην οποία ανήκει ο έχων μειωμένη πτητική 
έφεση και υποβάλλεται ιεραρχικά στη ΔΑΣ. 

β. Εισήγηση με σχόλια και παρατηρήσεις της ΔΑΣ. 

γ. Οποιοδήποτε άλλο στοιχείο από τον ατομικό φάκελο 
του κρινόμενου. 

9. Κατά τις περιπτώσεις των υποπαραγράφων ζ, η και θ 
της παραγράφου 1 του παρόντος άρθρου, ακολουθείται 
η παρακάτω διαδικασία: 

α. Η Μονάδα στην οποία ανήκει ο κρινόμενος υποβάλλει 
ιεραρχικά στη ΔΑΣ πρόταση για τη συνέχιση ή διακοπή 
των πτήσεων του. 

β. Ανάλογα με τις συνθήκες και τη συχνότητα εμφάνι¬ 
σης των περιστατικών των υποπαραγράφων ζ και η, η ΔΑΣ 
δύναται να διατάξει τη διακοπή των πτήσεων του κρινό- 
μενου, μέχρι λήψεως τελικής απόφασης. Γιατη περίπτω¬ 
ση της υποπαραγράφου θ η διακοπή των πτήσεων είναι 
υποχρεωτική, διατάσσεται απάτη Μονάδα αμέσως μετά 
την πιστοποίηση του γεγονότος και καταχωρείται στην 
Ημερήσια Διαταγή. 

γ. Ο Αρχηγός του ΓΕΣ διατάσσει την παραπομπή του 
κρινομένου στο ΑΣΣ για κρίση της πτητικής του καταλλη¬ 
λότητας ήτη συνέχιση των πτήσεων, λαμβάνοντας υπόψη 
έκθεση που συντάσσεται από τον Διοικητή της Μονάδας 
ή από ειδική επιτροπή που συγκροτείται με μέριμνα της 
Μονάδας στην οποία ανήκει ο κρινόμενος και τα στοιχεία 
που περιέχονται στον ατομικό φάκελο του κρινόμενου. 

10. Κατά την περίπτωση που οι επιδόσεις του γενικά 


στον εξομαιωτή πτήσεων δεν είναι ανάλογες της εκπαί¬ 
δευσης που έχει υποστεί και των ωρών πτήσης που έχουν 
συμπληρωθεί εφαρμόζονται ανάλογα τα καθοριζόμενα 
στην παράγραφο 2 του παρόντος άρθρου, πλην της υπο- 
παραγράφου 2α αυτού. Οι εξετάσεις πραγματοποιούνται 
σε εξομοιωτή πτήσεων. 

11. Για όλες τις αξιολογήσεις ή εξετάσεις σε πτήση σαν 
όριο βαθμολογίας κάτω του οποίου ο εξεταζόμενος θεω¬ 
ρείται αποτυχών καθορίζεταιτο εβδομήντα επίτοις εκατό 
(70%), ενώ για τις εξετάσεις εδάφους το ογδόντα επίτοις 
εκατό (80%). 

12. Οι εξετάσεις για τους ιπταμένουςτεχνικούς, κατάτα 
παραπάνω, διενεργούνται στον αέρα και στο έδαφος, σε 
αντικείμενα της ειδικότητάς τους και από προσωπικό κα¬ 
τάλληλο να ελέγξει τις τεχνικές γνώσεις και ικανότητες 
των εξεταζομένων. 

Άρθρο 12 
Στολή - Διακριτικά 

1. Η σύνθεση της στολής του προσωπικού και τα ειδικά 
διακριτικά της Αεροπορίας Στρατού, καθορίζονται από 
τον περί Στολών Κανονισμό που εκδίδεται από το ΓΕΣ. 

2. Προσωρινά και μέχρις συμπληρώσεως του Κανονι¬ 
σμού περί Στολών, θα εξακολουθήσουν να φέρονται τα 
παλαιά διακριπκά, χωρίς καμία αλλαγή. 

3. Ο Αρχηγός του ΓΕΣ εγκρίνει τα ειδικά διακριτικά της 
στολής των ιπταμένων, μετά από σχετική εισήγηση του 
Διευθυντού ΔΑΣ επί της οποίας αποφαίνεται το ΑΣΣ. 

Άρθρο 13 
'ΈναρξηΙσχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζεται δια¬ 
φορετικά στις επιμέρους διατάξεις. 

Στον Υπουργό Εθνικής Άμυνας αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 29 Απριλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΑΠΟΣΤΟΛΟΣ -ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 1Β8, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήρια Τ.Κ. 454 44 (0651) 2* 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προοαύξηση 100 δρχ. ανά δσέλιδο η μέοος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλωνι 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι ) 

Ανώτατου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 >· 

15.000 ». 

70.000 >■ 

30.000 - 

15.000 * 

5.000 » 

10.000 ■> 

3.000 - 

10.000 

250.000 .. 

3.000 δρχ, 

3.500 .· 

750 

3.500 ·> 

1.500 

750 - 

250 » 

500 

150 

500 >■ 

12.500 - 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >■ 

12.500 .. 

* Οι συνδρομές του εσωτερικού προπληρώνονται στο Δημόσια Ταμείο που δίδουν αποδεικτικό είσπραξης (διπλότυποι το 
οποίο με τη φροντίδα του ενδιαφερομένου πρέπει να στέλνεται στην Υπηοεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομενων ποσών με το ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνο από το Ταμείο του ΤΑΠΕΤ 
(Σαλωμού 51 - Αθήνα) και στις άλλες πόλεις απο τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής, 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρονο. που αρχίζει την 1η ίανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστηυα. 

" Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικό γραμμάτια δεν νίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























